[{"text_idx": "#000000", "text": "Nod allweddol CUPHAT yw deall gwerth a photensial y dreftadaeth naturiol a diwylliannol mewn 4 ardal ucheldir arfordirol \u2013 Mynyddoedd Cambria a Mynyddoedd y Preseli yng Nghymru, a Mynyddoedd Wicklow a Mynyddoedd Blackstairs yn Iwerddon \u2013 a thrwy hynny gynyddu niferoedd twristiaid a denu ymwelwyr tramor newydd a\u0302\u2019r pedair ardal hyn."}, {"text_idx": "#000001", "text": "Mae CUPHAT yn ceisio gwneud hyn drwy annog cymunedau lleol i fyfyrio ar eu treftadaeth naturiol a diwylliannol, a\u2019i dathlu."}, {"text_idx": "#000003", "text": "Cydgysylltu ag o leiaf 12 o gymunedau ucheldir arfordirol, 3 o bob un o\u2019r 4 ardal ucheldir arfordirol, am eu cydweithrediad a\u2019u cyfranogiad mewn twristiaeth ddiwylliannol, naturiol a threftadaethCreu rhwydwaith twristiaeth o fewn a rhwng pob un o\u2019r 4 ardal ucheldir arfordirol i hyrwyddo twristiaeth ddiwylliannol, naturiol a threftadaeth a geir yn yr ardaloedd hyn.Datblygu strategaeth farchnata ar gyfer yr ucheldiroedd arfordirol, a fydd yn seiliedig ar thema\u0302u cyffredin (e.e. daeareg/geomorffoleg, bioamrywiaeth, archeoleg, a bywydau cymunedol).Hyrwyddo profiadau twristiaid, ac annog ymweliad a\u0302 dwy neu fwy o ardaloedd yr ucheldir arfordirol.Gwella profiad twristiaid mewn 8 safle treftadaeth ddiwylliannol a naturiol presennol, gan wneud y profiad yn fwy cofiadwy.Nodi 8 safle neu brofiadau treftadaeth ddiwylliannol a naturiol newydd yn yr ardaloedd ucheldirol, trwy ddefnyddio gweithgareddau Gwyddor y Dinesydd.Helpu i greu 8 microfenter ychwanegol yn seiliedig ar dreftadaeth yr ucheldiroedd arfordirol.Adnabod mathau newydd o dwristiaid a fyddai\u2019n mwynhau ymweld a\u0302\u2019r ucheldiroedd arfordirol.Cynyddu niferoedd twristiaid 5%, fydd yn annog gwariant twristiaid yn y 4 ardal a thrwy hynny gynyddu bywoliaeth gynaliadwy yn yr ucheldiroedd.Treialu model twristiaeth gynaliadwy, y gellir ei ddefnyddio wedyn mewn ardaloedd eraill o ucheldir arfordirol nad ydynt wedi\u2019u datblygu\u2019n ddigonol.Creu pedair swydd cyfwerth ag amser llawn mewn mentrau a gynorthwyir, un ym mhob un o ardaloedd yr ucheldir arfordirol."}]